CELEX: 62009CN0379
Language: el
Date: 2009-09-25 00:00:00
Title: Υπόθεση C-379/09: Αίτηση για την έκδοση προδικαστικής αποφάσεως, την οποία υπέβαλε το Arbeidshof te Brussel (België) στις 25 Σεπτεμβρίου 2009 — Maurits Casteels κατά British Airways plc

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/16
            
         Αίτηση για την έκδοση προδικαστικής αποφάσεως, την οποία υπέβαλε το Arbeidshof te Brussel (België) στις 25 Σεπτεμβρίου 2009 — Maurits Casteels κατά British Airways plc
   (Υπόθεση C-379/09)
   2009/C 312/25
   Γλώσσα διαδικασίας: η ολλανδική
   
      Αιτούν δικαστήριο
   
   Arbeidshof te Brussel
   
      Διάδικοι στην υπόθεση της κύριας δίκης
   
   
      Εφεσείων: Maurits Casteels
   
      Εφεσίβλητη: British Airways plc
   
      Προδικαστικά ερωτήματα
   
   
               1)
            
            
               Μπορεί ιδιώτης να επικαλεστεί, στο πλαίσιο διαφοράς με τον προερχόμενο από τον ιδιωτικό τομέα εργοδότη του, ενώπιον των εθνικών δικαστηρίων, το άρθρο 42 της Συνθήκης ΕΚ, σε περίπτωση απραξίας του Συμβουλίου·
            
         
               2)
            
            
               Συντρέχει παράβαση προς τα άρθρα 39 της Συνθήκης ΕΚ, πριν από την έκδοση της οδηγίας 98/49 (1) της 29-6-1998 (ΕΕ της 25-7-1998), και 42 της Συνθήκης ΕΚ, θεωρούμενα αυτοτελώς ή σε συνδυασμό μεταξύ τους:
               Όταν, πλην της περιπτώσεως αποσπάσεως, ένας εργαζόμενος, ο οποίος παρέχει εργασία στο ίδιο εργοδότη- νομικό πρόσωπο απασχολείται από αυτόν τον εργοδότη διαδοχικώς σε διάφορες έδρες εκμεταλλεύσεως σε διάφορα κράτη μέλη και κάθε φορά υπάγεται στα επικουρικά συνταξιοδοτικά προγράμματα που ισχύουν σ’ αυτές τις έδρες εκμεταλλεύσεως,
               
                           —
                        
                        
                           για τον καθορισμό του χρονικού διαστήματος για την οριστική κτήση δικαιώματος επί επικουρικών παροχών συντάξεως (βάσει εισφορών του εργοδότη και του εργαζομένου) εντός κράτους μέλους δεν λαμβάνονται υπόψη ούτε τα ήδη συμπληρωθέντα στον ίδιο εργοδότη έτη εργασίας σε άλλο κράτος μέλος ούτε η εκεί υπαγωγή του σε επικουρικό συνταξιοδοτικό σύστημα και
                        
                     
                           —
                        
                        
                           η μετάθεση του εργαζομένου, με τη συγκατάθεσή του, σε έδρα εκμεταλλεύσεως του ίδιου εργοδότη σε άλλο κράτος μέλος εξομοιώνεται προς την προβλεπόμενη από τον κανονισμό συντάξεως περίπτωση οικειοθελούς αποχωρήσεως από την έδρα εκμεταλλεύσεως και κατά την οποία τα δικαιώματα επικουρικής συντάξεως περιορίζονται στις εισφορές που κατέβαλε ο εργαζόμενος,
                        
                     
                           —
                        
                        
                           η κατάσταση δε αυτή έχει ως δυσμενή συνέπεια την απώλεια του δικαιώματος του εργαζομένου επί επικουρικών παροχών συντάξεως ως προς την απασχόλησή του σ’ αυτό το κράτος μέλος, πράγμα που δεν θα συνέβαινε, αν είχε παράσχει εργασία στον εργοδότη του αποκλειστικώς εντός ενός μόνο κράτους μέλους και είχε εξακολουθήσει να υπάγεται εκεί στο επικουρικό συνταξιοδοτικό σύστημα αυτού του κράτους μέλους·
                        
                     
         
      (1)  Οδηγία 98/49/ΕΚ του Συμβουλίου, της 29ης Ιουνίου 1998, σχετικά με την προστασία των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Κοινότητας (ΕΕ L 209, σ. 46).